చన్ద్ర కవచమ్

అస్య శ్రీ చన్ద్ర కవచస్య | గౌతమ ఋషిః | అనుష్టుప్ ఛన్దః | శ్రీ చన్ద్రో దేవతా | చన్ద్ర ప్రీత్యర్థే జపే వినియోగః ||

ధ్యానం

సమం చతుర్భుజం వన్దే కేయూర మకుటోజ్వలమ్ |
వాసుదేవస్య నయనం శఙ్కరస్య చ భూషణమ్ ||

ఏవం ధ్యాత్వా జపేన్నిత్యం శశినః కవచం శుభమ్ ||

అథ చన్ద్ర కవచమ్

శశీ పాతు శిరోదేశం భాలం పాతు కలానిధిః |
చక్షుషీ చన్ద్రమాః పాతు శ్రుతీ పాతు నిశాపతిః || ౧ ||

ప్రాణం క్షపకరః పాతు ముఖం కుముదబాన్ధవః |
పాతు కణ్ఠం చ మే సోమః స్కన్ధే జైవాతృకస్తథా || ౨ ||

కరౌ సుధాకరః పాతు వక్షః పాతు నిశాకరః |
హృదయం పాతు మే చన్ద్రో నాభిం శఙ్కరభూషణః || ౩ ||

మధ్యం పాతు సురశ్రేష్ఠః కటిం పాతు సుధాకరః |
ఊరూ తారాపతిః పాతు మృగాఙ్కో జానునీ సదా || ౪ ||

అబ్ధిజః పాతు మే జఙ్ఘే పాతు పాదౌ విధుః సదా |
సర్వాణ్యన్యాని చాఙ్గాని పాతు చన్ద్రోఖిలం వపుః || ౫ ||

ఫలశ్రుతిః
ఏతద్ధి కవచం దివ్యం భుక్తి ముక్తి ప్రదాయకమ్ |
యః పఠేచ్ఛృణుయాద్వాపి సర్వత్ర విజయీ భవేత్ || ౬ ||

|| ఇతి శ్రీచన్ద్ర కవచం సమ్పూర్ణమ్ ||

Web Url: http://www.vignanam.org/veda/chandra-kavacham-shuddhatelugu.html